Diari Oficial de la Generalitat Valenciana


Sumari del DOGV 3204, del 16-03-1998 (1998/1637)

ACORD de 17 de desembre de 1997, de la Comissió Territorial d'Urbanisme de València, que fa referència a l'homologació de les Normes Subsidiàries de Planejament de Miramar.
----------------------------------------------------------------------------------------------------------------------------------------------------------------------------

### Dades del document

Número de DOGV
:   3204

Data del DOGV
:   16-03-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/1637


Data del document
:   17-12-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 17 de desembre de 1997, de la Comissió Territorial d'Urbanisme de València, que fa referència a l'homologació de les Normes Subsidiàries de Planejament de Miramar. [1998/Q1637]
  
Vist l'expedient tramés per l'Ajuntament de Miramar que fa referència a l'homologació de les Normes Subsidiàries de Planejament, a l'efecte de l'aprovació definitiva i de conformitat amb els següents:
  
Antecedents de fet
  
Primer
  
El projecte es va sotmetre a informació pública per mitjà de l'acord del Ple de l'Ajuntament en la sessió del dia 28 de desembre de 1996. Després del pertinent període d'exposició pública, en el qual es va presentar una al·legació, el va aprovar, provisionalment, el 27 de maig de 1997.
  
Segon
  
La Comissió Territorial d'Urbanisme de València, en la sessió del dia 30 de setembre de 1997, va adoptar l'acord següent: suspendre l'aprovació definitiva de l'homologació de les Normes Subsidiàries de Miramar, fins que no s'esmenaren les deficiències indicades en l'informe de les administracions amb competències en matèria de carreteres.
  
Amb data 4 de novembre de 1997 va entrar, al Registre de la Comissió Territorial d'Urbanisme de València, la documentació d'esmena tramesa per l'Ajuntament i aprovada en la sessió plenària del dia 3 de novembre de 1997.
  
Tercer
  
Amb data 6 de novembre, es va sol·licitar un informe a la Diputació Provincial de València, el qual es va emetre en sentit favorable el 26 de novembre de 1997.
  
Quart
  
Miramar té Normes Subsidiàries aprovades definitivament per la Comissió Territorial d'Urbanisme de València en la sessió del dia 24 de juny de 1991, si bé han sigut modificades en successives ocasions. La més important és la modificació de 16 punts aprovada definitivament el 15 de juny de 1994.
  
És necessari destacar que, a l'empara d'aquest instrument de planejament, s'han desenvolupat diversos plans parcials, en concret els relatius als sectors C i D, d'ús residencial, aprovats definitivament el 26 de gener de 1982 i el 29 de setembre de 1981, respectivament, si bé han sigut modificats posteriorment.
  
Cinqué
  
La Comissió Informativa de la Comissió Territorial d'Urbanisme de València, en la sessió del dia 5 de desembre de 1997, va emetre un informe relatiu al projecte de què tractem, i va complir d'aquesta manera el que s'estableix en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta d'acord amb el que estableix l'article 38, per remissió de la disposició transitòria primera de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i el punt III de la Instrucció de Planejament 1/1996, de 23 de gener, sobre homologació dels plans d'urbanisme a la Llei Reguladora de l'Activitat Urbanística.
  
Segon
  
La documentació està completa a l'efecte del compliment del que estableix l'article 27 de la Llei Reguladora de l'Activitat Urbanística, i l'apartat II.9 de la Instrucció 1/1996, sobre homologació dels plans d'urbanisme a la Llei Reguladora de l'Activitat Urbanística.
  
Tercer
  
L'objectiu que es persegueix amb l'homologació que ara s'estudia es pot resumir en un: l'adequació de les Normes Subsidiàries de Miramar a les determinacions de la Llei Reguladora de l'Activitat Urbanística, sense introduir cap alteració del contingut d'aquest instrument de planejament, per la qual cosa cal definir-la com una homologació declarativa.
  
Quart
  
Respecte de la classificació del sòl cal indicar que com s'ha fet públic aquesta homologació no introdueix cap modificació, per la qual cosa tampoc s'altera la classificació del sòl. En concret, l'única precisió que es fa és la d'indicar els sòls que tenen planejament parcial aprovat com a sòls en curs d'execució. Quant a la resta de sòls urbanitzables, en concret els sectors B, F i G, es manté la classificació del sòl, si bé se n'han definit els límits de conformitat amb el que estableix l'article 20 de la Llei Reguladora de l'Activitat Urbanística. Respecte del sòl no urbanitzable es manté el règim establit en el planejament vigent, el qual està adequat al que estableix la Llei 4/1992, de 5 de juny, de la Generalitat Valenciana, sobre Sòl no Urbanitzable.
  
Cinqué
  
Quant a la xarxa estructural com a elements més importants de la xarxa primària i estructural cal destacar els següents:
  
- La xarxa viària formada per la carretera VP-1061 (Natzaret-Oliva), la carretera d'accés a la platja de Bellreguard i la carretera d'accés a Bellreguard, la carretera local d'accés a la platja de Miramar, el vial Ronda Sud Platja en tota l'extensió, diversos vials de penetració i perifèrics als sectors de sòl urbanitzable i la xarxa viària agrícola.
  
- El parc públic situat entre el nucli i la platja i que limita amb el sector F de sòl urbanitzable, així com el parc de 5.600 metres quadrats que hi ha al nucli de la població.
  
- L'equipament esportiu que hi ha al costat del sòl urbà del nucli, amb una superfície de 13.181 m2, així com el sòl qualificat d'escolar i el cementiri.
  
- El passeig marítim
  
Sisé
  
La Comissió Territorial d'Urbanisme és l'òrgan competent per a emetre dictamen resolutori sobre l'homologació dels plans urbanístics de municipis de menys de 50.000 habitants, de conformitat amb el que estableix la disposició transitòria primera, punt 2, per remissió a l'article 38.3, de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot això, la Comissió Territorial d'Urbanisme, en la sessió del dia el 17 de desembre de 1997, va acordar aprovar definitivament l'homologació de les Normes Subsidiàries de Miramar.
  
L'Ajuntament de Miramar haurà de notificar el contingut d'aquest acord a tots els particulars interessats en l'expedient a què es fa referència.
  
Contra aquesta resolució, que no exhaureix la via administrativa, s'hi podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador des de la data de recepció de l'aquesta notificació.
  
Tot això, sense perjudici que hi puga interposar qualsevol altre recurs que considere oportú.